Vladimír Reisel

Vladimír Reisel (* 19. január 1919, Brodzany – † 1. september 2007, Bratislava) bol slovenský básnik a prekladateľ.

Životopis 

Narodil sa v remeselníckej rodine a vzdelanie získaval vo Veľkých Bieliciach, Prievidzi, v rokoch 1937 – 1939 študoval odbor slovenčina – francúzština na Filozofickej fakulte Karlovej univerzity v Prahe, v rokoch 1939 – 1941 pokračoval v tomto štúdiu v Bratislave. Od roku 1941 pracoval ako stredoškolský profesor v Bratislave, v roku 1945 sa stal redaktorom denníka Pravda, v rokoch 1945 – 1952 pracoval na Ministerstve zahraničných vecí v Prahe a zároveň bol v rokoch 1945 – 1949 tiež atašé na česko-slovenskom veľvyslanectve v Paríži. V rokoch 1952 – 1959 bol redaktorom v časopise Život, v rokoch 1960 – 1973 zástupcom šéfredaktora vo vydavateľstve Slovenský spisovateľ a v rokoch 1973 – 1987 bol šéfredaktorom časopisu Slovenské pohľady. V posledných rokoch žil v Bratislave.

Tvorba 

Svoje prvé diela uverejňoval od roku 1935 v časopisoch Elán, Svojeť, Nové slovo, Slovenské smery, Slovenské pohľady a iné; knižne debutoval v roku 1939 zbierkou Vidím všetky dni a noci. Jeho tvorba bola výrazné ovplyvnená českou básnickou avantgardou (Vítězslav Nezval, Jaroslav Seifert) a francúzskym surrealizmom. Prevládajú v nej motívy erotiky, detstva, smrti, sna, exotiky a kozmu, nostalgie a lásky. Neskôr sa jeho tvorba prispôsobila politickým pomerom v spoločnosti a skĺzla do schematizmu. Okrem básnickej tvorby sa venoval tiež literárnokritickej a publicistickej činnosti, no taktiež prekladal najmä z francúzskej literatúry (Guillaume Apollinaire, Paul Éluard, Paul Breton a i.). Je autorom 19 zbierok pôvodnej poézie, 17 kníh prekladov poézie najmä z francúzštiny a ruštiny, ale aj zo španielčiny a gréčtiny a 4 kníh poézie pre deti a mládež. Spolupracoval tiež s rozhlasom, televíziou, divadlom i filmom. Jeho báseň Oheň zo zbierky Zrkadlo a za zrkadlom použil slovenský hudobný skladateľ Ján Cikker ako scenár k skladbe Cantus filiorum.

Dielo

Poézia 

 1939 – Vidím všetky dni a noci
 1943 – Neskutočné mesto
 1945 – Zrkadlo a za zrkadlom
 1951 – Svet bez pánov
 1953 – Doma
 1954 – Milovaní milujúci
 1954 – Dobrí vtáci
 1955 – Spevy sveta
 1957 – Ďakujem ti
 1960 – More bez odlivu
 1962 – Básne o sne
 1963 – Láska na posledný pohľad
 1966 – Smutné rozkoše
 1967 – Temná Venuša
 1972 – Oči brezy
 1975 – Moja jediná
 1975 – Tanečnice
 1977 – U nás
 1980 – Rozlúčky
 1983 – Žena a muž
 1985 – Taká si, taký som
 1988 – Trpké plánky

Výbery z poézie 

 1968 – Prvé smutné rozkoše
 1971 – Básne o sne a smutné rozkoše
 1974 – Žiarlivá 1976 – Lásky stolisté 1979 – Premeny milovania Poézia pre deti a mládež 

 1958 – Najdrahší šperk 1961 – Keď sa lúka zazelená 1961 – Tisíc hier a tisíc kvetov 1962 – Zázračná muzika, leporelo

 Literárnovedné diela 

 1946 – Poézia Laca Novomeského Preklady 

 1946 – Paul Éluard: Poézia a pravda 1946 – Stendhal: Červený a čierny 1946 – R. Gary: Európska Výchova 1950 – Elsa Triolet: Avignonskí milenci 1951 – Honoré de Balzac: Eugénie Grandetová 1961 – Guillaume Apollinaire: Pásmo 1962 – Stendhal: Abatiša z Castra a iné novely 1962 – Janis Ritsos: Bebola to hra 1963 – Janis Ritsos: Bratislava je láska 1964 – Jacques Prévert: Tá láska 1965 -  Alain Fournier: Veľký tulák
 1966 – Blas de Otero: Neplašte slávika 1967 – André Breton: Muž a žena čisto biely''

Referencie 

Slovenskí spisovatelia
Slovenskí spisovatelia pre deti a mládež
Slovenskí básnici
Slovenskí prekladatelia
Česko-slovenskí zaslúžilí umelci
Osobnosti z Brodzian